Ak vám už došla s niektorým z volajúcich trpezlivosť, blokovanie hovoru je úplne bežná záležitosť. Rovnako to platí aj pre prijímanie SMS správ. Neznáme telefónne čísla či automaty, ktoré dokážu niekedy znepríjemňovať život, sú bežnou praktikou, ktorú firmy alebo podvodníci zneužívajú. iPhone umožňuje zablokovať neželané hovory v niekoľkých krokoch. Vo vašom telefóne otvorte aplikáciu Telefón, kde máte informácie o hovoroch. Vyberte konkrétne číslo, ktoré chcete zablokovať a ťuknite na ikonu „i“. V detaile kontaktu sa presuňte nižšie až prídete na možnosť „blokovať kontakt“. Stačí túto možnosť potvrdiť a daný kontakt sa vám už nebude zobrazovať pri prichádzajúcich hovoroch. Rovnakú možnosť máte aj v prípade, že chcete zablokovať SMS správy od konkrétneho odosielateľa.\r